**Fulguire**

*Bragagiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ninsoare, ninsoare de Lună

Cu stelele mici argintate

În palmele mele adună

Poveștile viselor toate.

Pornind lucitoare troiene

Din drepte-n uzoare crescute

Că-mi par ornamente elene

Doar că-n negativ prefăcute.

Ci nu-s elemente de artă

Trufașe ce-ar vrea să mă-ncline

Ca eu cerșetor lângă poartă

Pomană s-o cer pentru mâine,

Sunt numai ca puful de îngeri

Căzut din înaltul de zboruri

Ce în oboseli de înfrângeri

Mi-aduseră buchii de doruri.

Ceresc înțesute cu raze

Tot iar infinit de frumoase

Și fără o umbră de fraze

Deștepte ori că vanitoase.

Tăcute și gingașe-n palmă

Nespuse ca dintr-o visare

Cum tainicul glas de pe mal mă

Îndeamnă să vin de pe mare.

Iar eu nu-s în stare-a răspunde

Că nu pot să-l văd de pleoape

Și stau legănându-mă-n unde

Retras mai departe pe ape.

În palme îmi cad stele-n stele

Și mă pustiește prin fire

C-așa îmbiat înspre ele

Le vreau de-acum în amintire.

Dar proaspătul lor nu admite

Să fie clasate și-alese

Ca versuri atât de iubite

Pe veci însă neînțelese.

Victor Bragagiu